
S PUTA NA SICILIJU 


Kad sam prije tri .godine 'putujući u Svetu Ze- 
mlj’u pohodio otok Cipar, prvi put sam — proma- 
trajući tragove, što ih je na tom slavnom otoku, 
po veličini trećem u Sredozemnome moru, gra- 
dila i razgrađivala povijest dovodeći na nj struje 
najrazličitijih naroda i kultura, — stao razmišljati 

0 tom, kakvu su ulogu imali otoci, što se pore- 
daše oko Evrope, u evropskoj povijesti i kulturi. 

1 rodila se u meni želja, da sve važnije evropske 
otoke obiđem ii upoznam iz vlastitog opažanja. 
Što sam počeo s Ciprom, koji geografski i nije 
evropski nego azijski otok, ništa ne smeta: on je 
od davnine kao neki most između Evrope, Azije 
i Afrike, preko kojega su utjecaji tih triju konti- 
nenata strujali u sva tri smjera, te je i Evropa 
tom otoku i kulturno i historijski dala svoje jako 
obilježje. 

Već godinu dana nakon što sam pohodio Cipar, 
odveo me je put na dva najveća evropska otoka: 
na engleski i irski otok, na kojima mi se pružiše 
novi vidici u povijesna i kulturna strujanja od 
najdavnijih davnina do današnjega doba. Za 
opreku prema Cipru, gdje vidjeh samo ruševine 
prošlosti, Engleska i Irska mi dadoše sliku su- 
vremenog razvoja . i sjajnog uspona na temeljima, 
što ih je povijest i kultura u davnini postavila. 

Treći moj put, namijenjen evropskim otocima, 
bio je na Siciliju, najveći otok Sredozemnoga 
mora, koji je u prošlosti bio jednu od najvaž- 
nijih 'raskršća evropske povijesti, te na njem 
ostaviše tragove najraznovrsnije kulture, a uz to 
je čuven i po svem svijetu proslavljen poradi 
svojih prirodnih ljepota. Već dvije me je godine 
želja, vukla na taj troku f ni otok, a ispunila mi se 
eto sada. Početkom svibnja ove godine bijah na 
njem, projurih preko njega, vidjeh mnoge nje- 
gove stare i nove znamenitosti i dađoh oduška 
svom udivljenju nad njegovim davnim i današ- 
njim ljepotama. I dok su mi dojmovi doneseni 
iz toga kraja, gdje limunovi i naranče cvatu, još 
posve svježi, sjedam da ih povjerim peru i tako 
9 ačuvam, da mi prebrzo ne uvenu. Jer tko zna, 
da li ču ih ikada još moći obnoviti ondje, odakle 
sam ih donio. Svaka radost, za koju znaš, da ti 
je samo jedamput suđena i da ti se valjda nikad 
više ne će vratiti, postaje ti to dragocjenija i to 
većma želiš, da joj odraz ostane što trajniji u 
duši. A moj put na Siciliju bio je čista, nepa- 
tvorena, upravo djetinja .radost, koja poput bj- 
ser-rose osvježuje osjećajni dio života i pročiš- 
ćuje ga od natruha, namrštene i nakostrušene 
svagdašnjice. Šteta samo, što je bila tako kratka! 

* 

Krenuo sam na taj 1 put ispraćen plačem svoje 
male trogodišnje Jasnice, koja je na kolodvoru 
najedamput smislila, da bi 'i ona htjela sa- mnom 
— u Rim. Peron se orio od njena tužnoga glasa, 
kad je vidjela, da vlak kreće i 1 u njem ja, a ona 
da mora ostati. Ni meni nije bilo lako nad tom 
nevinom djetinjom tugom, koja me je ponešto 
i smutila i pratila sve do Vječnoga Grada, gdje 


mi ju je tek dojam neizrecive veličaj no9ti, što ga 
osjetih drugi dan u bazilici sv. Petra, crkvi nad 
svim crkvama svijeta, nedostiživom modulacijom 
osjećaja sveo u duševni tok, koji u zanosnom 
nizanju doživljaja nije više dao, da se oglasi 
ikoja melankolični ja žica duše. 

Nisam se stigavši u Rim u prvi čas ni sjetio, da 
je baš bio Zrinjskofrankopanski dan. Ni prvoga 
svibnja ne zapazih u vrevi, kroz koju sam sa svo- 
jim društvom — bilo nas je svega. 43 na broju 

— krstario po Vječnom Gradu, gdje ti svaki 
korak otkriva uvijek istu spoznaju: da veličinu 
tom građu ne daje to, što je središte jedne evrop- 
ske velike države, nego to, što naid tim gradom 
počiva vječni odraz Papinstva, uzvšenog kroz 19 
stoljeća na najstalniji duhovni velevlasni položaj 
svijeta. Bio sam prije pet godina u Rimu, te su 
mi ova četiri dana, što ih sada tu provedoh, bila 
samo Obnova starih doživljaja i uspomena, tek 
tu i tamo sam ih novim dojmovima nadopunio. 

Iza Rima došao je Napulj,, u kojem sam se ta- 
kođer sada po drugi put našao, ali iako sam 
ova.iputa više toga vidio od znamenitosti toga 
milijunskoga grada nego za kratkog posjeta od 
nekoliko sati prije pet godina, nisam uspio po- 
jačati stare dojmove, nego su mi ostali možda 
još i oslabljeni. I zato sam bio presretan, kad 
sam još iste večeri krenuo dalje na jug, da se 
zaustavim iznova tek na pravom cilju svoga puta 

— na Siciliji. 

Bilo ie krasno svibanjsko jutro', koje nas je 
pozdravljalo, kad smo se preko Mesinskoga tje- 
snaca po mirnome moru, koje nam nije u svi- 
jetlu Enejade prikazalo legendarnu Scilu i Ha- 
ribdu, parobrodom s evropskoga kopna prevezli 
na Siciliju. Kako je mrk, neprijazan, hladan usred 
ljeta prije dvije godine bio moj dvosatni prevoz 
preko Kanala s evropskoga kopna u Englesku, 
a kako je vedrim, .prijaznim, toplim dojmom dje- 
lovao ovaj polsatni prevoz preko Mesinskoga 
kanala na Siciliju! .Bilo mi je, kao da se tamo sa 
sici'lijske strane ,po namreškanoj pučini razlij eže 
neka slatka pjesma poput ljubavnog đozivanja 
prema drugoj obali, te nas neodoljivo mami, 
Obavija svojim čarom i hvata ,pod svoju čarobnu 
vlast, kojoj .se ne ćemo tako lako oteti, više ni 
onda, kad nam odbrojeni naši sicilijanski dani 
dođu kraju, pa nas budu htjeli iz tog začaranog 
područja opet baciti natrag na evropsko kopno.. 

DP JOSIP ANDPIĆ 


NAJLJEPŠA PUTOVANJA OVOGO LJETA: 

U Čehoslovačku od 28. VI. do 8. VII. COena 2.000 dinara 
U Oberammergau od 3. V II. do 7. VII. Cijena 1.600 dinara 
U Sofiju ICaiigrad od 21. VII?. do 30. VI I. Cij 2.800 dinara 
U Buenos Aires od 19. IX. do 1. XI. Cijena 17.000 dinara 

Za sva ta putovanja treba svaki da ima svoju putnicu 
Sve informacije daje 

UREDNIŠTVO „OBITELJI" 

glavnoga građa Sicilije 


PREKRASNA 
STOLNA CRKVA 
U PALERMU I 
POGLED NA GRAD 


KIP SV. ROZALIJE, ZAŠTITNICE GRAPA 
PALERMA, PRED STOLNOM CRKVOM 


POGLED NA LUKU I OBALU PALERMA 


GLAVNO KAZALIŠTE U PALERMU 



Dolje: POGLED NA OBALU GRADA PALERMA I BRDO 
PELLEGRINO, 

Dolje: KRALJEVSKA PALAČA U PALERMU na kojem je svetište sv. Rozallje 






5 ISTOČNE 
SICILIJE 

S pohoda jeronimskih izlet- 
nika početkom svibnja o. g. 


Lijevo : 

STOLNA CRKVA U KATANIJI 
Dolje : 

POGLED NA KATANIJU 



PROČELJE STOLNE CRKVE 
13 SIRAKUZI IZRAĐENO 
U 18. STOLJEĆU 


Desno : 

KULA MAMI ACE 
U SIRAKUZI, SAGRAĐENA 
OD FRIDRIKA II. 


fcTOLNA CRKVA U MESSINI SA 
NOVIM ZVONIKOM 

Roman iz slavenske Lučice — Napisao Paul Keller 


( Nastavak ) 


Juro ostade sam. Nekoliko puta prođe nesigur- 
nim korakom gore dolje, a tada pade u jednu sto- 
licu i zaplaka od bola i lj u-titie. 

No u najgorčim trenucima života nema bolje 
utjehe od spoznaje, da nam je učinjena nepravda. 
Tako se i Juro iza kratkog vremena podiže i 
ispravi u svoj svojoj ljepoti. 

Pope se u svoju sobu i uze ogrtač, štap i šešir. 
Iza toga ode iz očinskoga doma. 

* 

Juro je najprije govorio sa Elizabetom. Ona ga 
je u svojim zadnjim pismima uvijek nanovo pi- 
tala, da li on nije prežestok i odviše nestrpljiv. Zar 
je potrebno, da se uvijek izazovno mišljenje kaže 
na sav glas? Možda bi za uspjeh bilo bolje, da se 
pusti stvar vremenu. 

No sada kad se dogodio prekid i kad je Juro 
ostavio svoj očinski krov, nije ona o svemu ni 
riječi rekla. Ona je samo izjavila, da je uz njega, 
te da se nada, da će se Juro moći izmiriti s ocem, 
kako ne bi radi te svađe (trpio. Osim toga je rekla 
ono, što čovjek u teškim borbama mora od žene 
Čuti: 

»i ja sam s tobom, tvoja je stvar pravedna!« 

* 

Bilo je jednoga popodneva dva dana pred Bo- 
žić. Smrzavica sa malo snijega. Na cesti je bila 
sama Elizabeta von Withold. Otac je otišao sa 
Jurom i Heinrichom u lov, pa se ona mogla tako 
izmaći neopažena iz kuće. 

Iza čitavog sata oštroga hoda stajala je pred 
Jurinim selom. Srce joj je strašno lupalo, lice se 
silno crvenjelo i gorjelo, ali je još uvijek kora- 
cala istom brzinom. 

'Neko je morao otići starome lužičkom ocu i 
kazati mu koju milu riječ, da njegovo srce na 
dan ljubavi ne bude tako tužno. A moralo se uči- 
niti i radi samoga Jure. Njegov mu ponos nije 
dozvoljavao, da se vrati kući, ali je njegova ne- 
mirna čežnja često letjela u zavičaj do staroga 
čovjeka, koji mu je bio otac. Treba da i on na 
Božić bude miran. 

Eno je već došla do prvoga dvorišta. Djeca, 
momci, djevojke požuriše na prozore i počeše 
gledati stranu gospođicu, koja je ulazila u selo. 
Nekoliko je ljudi poznade i nastade šaputanje. 
Djevojku spopade sram i strah. Ona još nije ni 
bila sa Jurom javno zručena, a već se usudila na 
ovaj korak. No njezino je hrabro srce gonilo da 
ide naprijed. 

Kad se pojavi Jurina roditeljska kuća, ona 
uspori korake. Pred malim vrtnim vratima ostade 
nekoliko časaka i uzbuđeno popravljaše svoje ha- 
ljine. 

I ona uniđe u dvorište. Pred ulazom u kuću sta- 
jala je Hanka i gledala začuđena. 


Elizabeta stade kao ukopana, a Hanka uleti u 
kuću. 

Velik pas bijesno napade Elizabetu. Uto dođe 
neko stružući nogama iz podruma. 

»Napoliun, zaveži! — Oh — oh — jedna go- 
spođica!« 

Pri tim riječima ošinu psa nogom. 

»Gospođica von Withold!« 

»Da. A vi ste, vi ste sigurno Kito?« 

»Kito! Kito! Kito!« reče stari u velikoj nepri- 
lici i pri tome se mnogo klanjao-. 

Htjela bih malo govoriti sa gospodinom.« 

»Sa Šoltom! On je u kući. Gospođin Samo' je u 
gradu. Kad bi gospođica bila tako dobra da uđe 
u gostinjsku, moramo naravno stepenicama — « 

»Nije to nužno, Kito! Ja ću ovdje čekati.« 

»Ovdje u predvorju? Ne, ne!« 

Hanka je sve čula iza kuhinjskih vrata. Onome 
strahu, što ju je u prvi mah uhvatio, pridruži sada 
i bojazan, da bi stara budala Kito mogao zaista 
ovu tuđinku uvesti u gostinjsku. Ona nije bila na- 
ložena, sav joj je pod bio pokriven jabukama za 
zimu i lješnjacima. Tu sramotu ne bi mogla Han- 
ka podnijeti. Brzo se odluči i izađe u predvorje. 

»Bog vam pomogao!« pozdravi ona lužičkim 
jezikom. 

»Bog pomogao!« odvrati Elizabeta. 

»U — u gostinjskoj je hladno,« promuca Han- 
ka i otvori vrata svagdanje sobe. Elizabeta stupi 
u veliku sobu, u kojoj je vatra plamsala u ka- 
minu. 

»Željela bih malo govoriti sa gospodinom.« 

»Dobro. On će doći.« 

Djevojke su još nekoliko časaka stajale jedna 
pred drugom. Svaka je htjela da nešto kaže, no 
nijedna nije mogla da smogne riječi-. Konačno 
reče Hanka njemački sa ponešto teškim nagla- 
skom: 

»Molim vas: izvolite sjesti. Ja ću gospodina 
zovnuti!« 

Elizabeta ostade i dosta dugo sama. Nju je pro- 
žimala studen, iako je sjedila kraj kamina. Kad 
konačno začu muški korak, obuze je strah. 

Uđe stari Hanzo. On se po svoj prilici- oprao i 
počešljao, a bio- je obukao plavi dugački svečani 
kaput. I on je bio malo u neprilici. No kad vidje 
dršćuću djevojku, koja se držala za naslon sto- 
lice, reče njemački: 

»U ime Božje dobro došli! Osjećam se vrlo po- 
čašćenim, dame je milostiva gospođica posjetila.« 

Elizabeta pođe dva koraka prema njemu. 

»Oprostite . . . oprostite . . .« 

Dalje nije mogla od plača. Hanzo dođe do nje, 
uze je za ruku i odvede do- jedne stolice, na koju 
je sjednu. 

(Nastavit će se.) 

ŽAGREPĆANI 
0 PALERMU 



»like s jeronimskog izleta na 



ZAGREBAČKI IZLETNICI ULAZE U KRALJEVSKI DVOR U PALERMU 
U pozadini najstariji dio dvora sagrađen od Normana u 11. stoljeću 



SKUPINA ZAGREPČANA KOD KATEDRALE 
U PALERMU 

Jedan detalj stolne crkve, koji pokazuje, kako ta građevina više 
sliči kakvoj utvrdi ili palači negoli crkvi, ali baš zato djeluje ose- 
bujnom monumentalnošću, a zanimljivi su prozori i ukrasi norman- 
skog stila 



ZAGREPČANKA GOSPOĐA DR EMMY Dl GIOIA, KĆI 
SVEUČILIŠNOG PROFESORA DRA MIKUlIĆIĆA, UDATA 
OD PRIJE SEDAM MJESECI U PALERMU, TUMAČI NAŠIM 
IZLETNICIMA POVIJEST I STILSKE ZANIMLJIVOSTI 
KATEDRALE U PALERMU 

Desno: NAŠI SE IZLETNICI VRAĆAJU SA RAZGLEDAVANJA 
PALERMSKE STOLNE CRKVE 
U pozadini apsida katedrale s donjim dijelovima dvaju tornjeva 
Sve slike f oto „Obitelj “ 

Književnost 


JERUNIMSKO KNJIŽEVNO 
DRUŠTVO I PRIJE VODNA 
KNJIŽEVNOST 


U dnevniku »Hrvatska Straža« na- 
pisao je prof. Petar Grgeč o Uskrsu 
članak »Neodaslano pismo«, koji ije 
dao povoda, da se razvila cijela an- 
keta o aktueinim pitanjima književ- 
nosti. Javilo se već više vrlo zanimlji- 
vih mišljenja u toj književnoj anketi, 
te ćemo o tim mišljenjima u jednom 
od narednih brojeva dati i našim či- 
taocima pregled. Za>sad neka bude 
spomenuto, da je u svom odgovoru u 
toj anketi g. Hrvoje Bor napisao i 
ovu rečenicu: »Šta će nam Jeronim- 
sko Književno Društvo, ako ono po- 
stane knjižnica prjevoda?« A onda 
malo dalje i ovu: »Vrijeme bi bilo, 
da se i Jeronimsko Društvo i Matica 
Hrvatska još jače uposle izdajući dje- 
la samo svojih ljudi.« 

Odatle bi neupućeni čitalac mogao 
suditi, kao da je Jeronimsko Književ- 
no Društvo zagrezlo u izdavanju tu- 
đih djela te da zanemaruje izdavanje 
izvornih djela od hrvatskih pisaca. 
Međutim tomu nije tako. Naprotiv za 
Jeronmsko Književno Društvo je od- 
uvijek bilo pravilo: izdavati izvorna 
hrvatska djela, a ako je izdalo i nešto 
prevedenih, to je 'bilo samo iznimka. 
Dosad je u 65 godina izašlo preko 400 
jeronimskih knjiga, a od tih je tek 
jedna sedmina prevedenh. Pod sadaš- 
njim urednikom drom Andrićem je za 
14 godna u članskim godišnjim izda- 
njima od 90 knjiga izašla jedna jedi- 
na kao prijevod (Hofmannstalov »Čo- 
vjek«). Kad je g. 1926. pokrenuta 
Knjižnica Dobrih Romana, nije još bilo 
dovoljno pisaca, da i tu dadu dovo- 
ljan broj izvornih djela, koja bi se u 
tom nizu izdala, pa je isprva Knjiž- 
nica Dobrih Romana morala izdavati 
pretežno prevedena djela. Ali već pr- 
va knjiga bila je i tu izvorna: roman 
od dra Deželića st. I svaki četvrti iz- 
dani roman bio je u pravilu izvorno 
djelo. Da donekle nadomjesti manjak 
izvornih romana, Knjižnica Dobrih 
Romana je pretežno izdavala prijevo- 
de iz slavenskih književnosti. Međutim 
evo već treću godinu izdazi i u Knjiž- 
nici Dobrih Romana već podjednak’ 
broj originalnih kao i prevedenih dje- 
la. Budući da Knjižnica Dobrih Ro- 
mana ima i zadatak, da svoje čitaoce 
upozna i s markantnim djelima svjet-, 
ske književnosti, ne će ona nikad po- 
sve napustiti izdavanje prevedenih 
djela, ali će izvorna djela to više iz- 
davati, što ih hrvatski katolički roma- 
nopisci više dobrih budu stvarali. Ima 
i takvih ljudi, koji prigovaraju Knjiž- 
nici Dobrih Romana, što sve više iz- 
daje izvornih djela. Ali Jeronimsko 
Književno Društvo stoji na stanovi- 
štu, da treba što većma pomagati 
izvornu hrvatsku književnu proizvod- 
nju, da treba omogućivati stvaranje 
katoličkog romana i kod nas, pa zato 
će u tom smjeru ustrajati. A sve, što 
je rečeno za članska jeronimska izda- 
nja i za Knjižnicu Dobrih Romana, 


vrijedi i za ostale mlađe jeronimske 
izdavačke grane (Knjižnicu Društve- 
ne Pozornice, Knjižnicu Dobre Djece, 
Knjižnicu Općega Znanja), koje su još 
u prvom svom zametku. 

Statistika o samoj jeronimskoj be- 
letristici veli ovo: Od g. 1921. do da- 
nas izdalo je Jeronimsko Književno 
Društvo u svemu 90 samostalnih bele- 
tristi'čkih djela (ne ubrajamo amo al- 
manahe ni kalendare), a od toga je 
bilo 48 izvornih i 42 prevedena. Čini 
se, da za ovu statistiku, a kamo li za 
ono, što je prije rečeno, ne zna, tko 
se boji, da bi Jeronimsko Književno 
Društvo moglo postati »prijevodna 
knjižnica«. Posve suvišan strah. Jero- 
nimsko Društvo je narodna ustanova, 
koja zna, što treba da izvrši u stva- 
ranju hrvatske kulture uopće, a kato- 
ličke napose. 

Dr Josip Andrić: »VUK U OVČJOJ 
KOŽI«, najnovije izdanje Društvene 
pozornice (10. sv.), izvorna pučka glu- 
ma u dva čina s pogovorom V. Raba- 
dana. Ima 32 stranice, cijena 10 Din. 
Naručuje se na adresu: Pučka pozor- 
nica, Zagreb, Trg Kralja Tomislava 21. 

0 ovoj ćemo pučkoj glumi detaljnije 
pisati drugom zgodom u našem listu, 
a sad, kada je izišla iz štampe, naj- 
ljepše je preporučamo našim omladin- 
skim i drugim društvima, koja se bave 
pučkom pozornicom. 

Slikarstvo 

IZLOŽBA SLIKA PETRA DOBRO- 
VIĆA. U Ullrichovom salonu u Zagre- 
bu otvorio je polovicom svibnja iz- 
ložbu svojih slikarskih radova — Pe- 
tar Dobrović. Ovom izložbom Dobro- 
vić nam se predstavlja posve drukčiji 
nego što smo ga dosad poznavali. 
Prijašnje njegove umjetnine odisale 
su solidnošću, posjedovale su čvrsto 
zahvaćenu formu i slikarski su bile 
dobro riješene. Iza njegovih putoše- 
stvija po modernistima izvan domo- 
vine nastupa sada Čistim kolorizmom, 
zabacuje i svoj nekadašnji dobro iz- 
vedeni crtež i baca se na samu boju 
— a bez tona. Ne trudi se da koordi- 
nira dvije boje u jedinstveni efekt 
nego ih na široko razmeće onako si- 
rove iz tube, tako da imaju više neko 
artističko nego pravo estetsko znače- 
nje. U momentima je dekorativan i 
uživa u plošnosti. Zanimljivo bi bilo 
doznati, koji su ga razlozi naveli, da 
odstupi od starog svog načina slika- 
nja, u kojemu je pokazao mnogo us- 
pjeha, i da se upušta u maniru, koja 
mu ne paše. Cezanne, Malisse, Gau- 
ghin, Utrillo i drugi mogu se shvatiti, 
ako se uoči duga likovna tradicija 
sredine, u kojoj nikoše, i čitav likovni 
život, u kojemu se razvijaju; oni su 
zbog toga dali i u novom slikarstvu 
umjetničkih izvanrednih djela. No naš 
čovjek presađen iz našeg slikarskog 
ambijenta u njihov umjetnički milieu 
ili zaogrnu njihovim ekstremnostima, 
eksperimentiranju i njihovim vanjskim 
ruhom upada u neiskrenost, kao što 
se vrlo Često dogodilo i Dobroviću. 
Uza sav njegov talenat ponekad se 
osjeća prebrzo nabacivanje na platno 

1 prelaz u plakatsko rješavanje slike. 


Sirova modrina, pečeno crvenilo i lju- 
bičasta boja često su neshvatljivi i 
umaraju s nervozno nabacane, skoro 
nedovršene slike. Svejedno se na ne- 
kim pejsažima i portretima osjeća u 
Dobroniću majstor, no pitanje je, ko- 
jim će smjerom on krenuti, kada se 
zasiti sadašnje svoje manire. L. P. 

JE LI VAM POZNATO ! 

1. Kada je i gdje poginuo hrvat- 
ski ban biskup Berislavić? 

2. Zašto je bio doživotno utamni- 
čen Ivan Antun Zrinski? 

3. Koji su crkveni red i s kojom 
svrhom utemeljili sveti Petar No- 
lasco i sveti Rajmund de Penafort? 

4. Koje su bitne oznake crkava gra- 
đenih u starohrvatskom građevinskom 
slogu? 

5. Kako su bile građene apside sta- 
rohrvatskih crkava? 

6. Na kakvom je križu bio propet 
Isukrst po hrvatskom narodnom vje- 
rovanju iz Slavonije? 

7. Kako se dijele »Suze sina raz- 
metnoga«, krasno djelo hrvatskog 
pjesnika Ivana Gundulića? 

ODGOVORI IZ BROJA 20. 

1. Far-oerski su otoci daleko na 
sjeveru od Velike Britanije u Atlant- 
skome oceanu. Danas su Far-oerski 
otoci pod vlasti Danske. 

2. Njemački slikar benediktinac De- 
ziderije Lenz stupio je g. 1876. u red 
svetoga Benedikta. Svećenikom nije 
nikada postao, ali je nosio počasni 
naslov »oca«. 

3. Od vojske Nikole Zrinskoga, što 
je branila Siget od Turaka, ostalo je 
živo samo sedmorica. Od tih je jedan 
bio kasniji hrvatski podban Gašo Ala- 
pić. 

4. Najteže je bio ugrozio ostatke 
hrvatskog kraljevstva Gazi Deli Ha- 
san paša, sultanov namjesnik u Bo- 
sni. On se hvalivao, da će osvojiti 
Zagreb i da će na oltaru hrvatske 
prvostolnice zobiti svoje konje. Ali 
toga ne dočeka. Pogibe 22. lipnja g. 
1593. u strašnom turskom porazu na 
ušću Odre u Kupu. 

5. Ratna sablja talijanskog velikog 
admirala Thaon de Revel, zapovjed- 
nika talijanske ratne mornarice u 
svjetskom ratu, data je lično od nje- 
ga crkvi Marije od Pobjede u Đenovi, 
kao zavjetni dar. 

6. Zapadnjak, maestral su u pred- 
kršćansko doba u današnjoj Provansi 
smatrali zlim božanstvom pa su mu 
prinosili žrtve. 

7. Ulište, iz koga se izrojio roj, na- 
zivlje se »starac« ili »otac« za raz- 
liku od novoga ulišta, u koje je na- 
seljen roj, što se odijelio od starca. 

,,Mala Mladost" donosi mnogo lijepih 
slika, priča, pjesmica, zagonetaka i 
druge pouke i zabave 
Pretplata na cijelu god . samo IO Din 

ŠIBOM SIlJElt 



Desno: NJEGOVO VELIČANSTVO KRALJ ALEKSANDAR 
I MUSTAFA KEMAL-PAŠA, 
predsjednik turske republike, prigodom posjeta Nj. veličanstva u 
Carigradu — Doskora će Kemalpaša doći u Beograd, da uzvrati 


ENGLESKI KRALJ ĐURO 
predaje pokal nogometašima iz Manchester City, koji su pred 
92.000 gledalaca u Wembley- stadionu pobijedili nogometaše iz 
Portsmoutha na završnoj utakmici za englesko nogometaško pr- 
venstvo 

Dolje: SASTANAK CRKVENIH DOSTOJANSTVENIKA 
I KATOLIČKIH MISIONARA U H O N G- H O N O U (KINI) 




PRIZOR 
S NOGOMETN 
UTAKMICE 
ROMA-ZAGRE 
koja se održala 6. svibnja 
u Zagrebu 




Za dobru djecu 


(Svršetak) 


DEVETNIK 


Polako je odlazio. On pođe na jednu stranu, 
a medvjed se osovi te bježi, na drugu. Devetnik 
se okrene te ga opazi. 

»Eh, tako ti čuvaš! Pokazat ću ja tebi. Uhvati 
medvjeda, opet ga odvuče za uho do svinja, te 
ga pošteno izlema. Zatim krene na svoju stranu. 

Kad svinje opaziše medvjeda, počeše roktati, 
a medvjed se opet digne pa potrča. 

»Naučit ću ja tebe čuvati!« poviče Devetnik. 
Opet uhvati medvjeda i tako ga izlupa, da se 
medvjed nije više mogao maknuti. Nasloni' ga 
n.a drvo, izgrdi ga još malo pa pođe. Kadgod se 
okrenuo, sjedio je medvjed uvijek na istom 
mjestu. 



UHVATI MEDVJEDA ZA UHO . . . 


»Aha, već sluša,« pomiisli Devetnik i ode zado- 
voljno kući 

* 

Devetnik se vrati k caru. Kad ga car ugleda, 
vrlo se ražalosti, jer nije već znao, što da učini 
sa Devetnikom. 

»No, što? Kako je bilo?« upita car. 

»Ne pitajte,« odgovori Devetnik. »Vaš je sluga 
tamo tako podivljao, da je i govoriti zaboravio. 
Čak je i čekinjama sav obrasao.« 

»A je li odjeću obukao?« pita car. 

»Sam sam mu je navukao. Morao sam da ga i 
malo izlupam, da bi bolje vaše dobro čuvao. Do- 
vukao sam ga za uho do svinja, a on, kad ih 
opazi, htjede još da od njih pobjegne.« 

Opet je car počeo da razmišlja., kako da se 
riješi Devetnika. 

Jednom ga zovne opet k sebi te upita: 

»Hoćeš li ti znati iznutra * zdenac kamenjem 
obložiti?« 

»Još to nisam nikad radio, ali naučit ću,« od- 
govori Devetnik. 

Car zapovjedi, da đovezu velikog kamenja, pa 
kad ga već bijaše dosta, pošalje Devetnika u zde- 


nac. Kad Devetnik siđe u zdenac, poviče car slu- 
gama: 

»Sad bacajte na njega kamenje, dok ga ne 
ubijete!« 

Sluge počeše bacati u zdenac kamenje, a De- 
vetnik stojeći na dnu hvatao ga rukama te njime 
stijene zdenca ispunjao. Dugo su sluge bacale te 
se i umoriše. 

Jedan od njih reče: 

»Odmorit ćemo se malo, a možda već ni ne 
treba bacati, jer je on već sigurno mrtav.« 

Devetnik čeka, čeka, čudi se, što kamenje više 
ne pada, pa počne iz zdenca zvati: 

»Što ste prestali bacati? Zar nemate više ka- 
menja?« 

Sluge se začudiše. 

»Toliko smo«, kažu, »kamenja na njega na- 
bacali, a njemu ništa.« I potrče da to jave caru. 

»Došao, car, začudio se, što je Devetnik još 
živ, te zapovjedi da đovezu veliko zvono. Kad 
dovezoše zvono, zapovjedi car, da ga polože na 
zdenac. 

»No, sad već ne će izaći,« veselo reče car pa 
ode ručati. 

Kad je već Devetniku dosadilo čekati, odluči 
da izađe’ iz zdenca. Digne se, pa kako je izlazio, 
Uhvati' uru se zvono na glavi kao kapa. Ode u 
carsku palaču, duboko se pokloni i skine zvono 
sa glave kao kapu. 

»Dobar dan,« reče, »i dobar tek vam želim.« 

Kad ga je car ugledao, tako se uplašio, da nije 
ni riječi mogao izgovoriti pa je čak i jesti, zabo- 
ravio. Zaboravio, je i to, da mu iz ustiju viri pileći 
batak. I sluge se uplašiše, te se razbjegoše koje- 
kuda. Začas se car ipak umiri, te počne da lijepo 
govori Devetniku: 

»Vjerni moj slugo, kakvu nagradu hoćeš za 
svoju službu?« 

Devetnik odgovori: 

»Onu, koju smo ugovorili; druge ne ću.« 

Car je počeo da se izgovara: 

»Pa kakva ti korist od toga? Radije ću ti dati 
pola vreće zlata.« 

»Ne ću,« veli Devetnik, »hoću samo da te kvrc- 
nem u čelo.« 

»Dat ću ti cijelu vreću zlata,« 

»Ne ću,« kaže Devetnik. 

»Dat ću ti dvije vreće zlata,« mol jaše car. 

»Ne ću,« opet odgovara 'Devetnik. 

»No, pa dat ću ti toliko zlata, koliko možeš 
sam odnijeti.« 

Devetnik malo razmisli, pa napokon pristane. 
Pođe s carem u riznicu te pokupi sve zlato. Na- 
trpa ga u vreće, metne ih na pleća., oprosti se i 
pođe kući. 

Kad dođe kući, preda zlato svome ocu. I tako 
mu je otac postao najednom bogat kao onaj car, 
kod kojega je Devetnik služio. 

Iz „Potkarpatskih priča “ 
Sakupio BORIS MARTINOVIĆ 
na hrvatski preveo JAN SPURNV 

IZ ŠPORTSKOG ŽIVOTA. 


»Roma« (Rim)— Zagreb 2:1 (1:1). 

Nakon više godina gostovao je 6. V.) 
opet u Zagrebu jedan talijanski klub- 
Posljednji susret između našeg i ta- 
lijanskog kluba bio je Građanski — 
Juventus, prigodom kojeg su izbili ne- 
mili izgredi. Ti su izgredi uzrokovali 
prekid športskih odnosa sa Italijom, 
koji su tek nedavno uspostavljeni. 
Utakmica Roma — Zagreb odigrana je 
kao pomirbena utakmica s Talijanima. 
Tu je utakmicu gledalo 10.000 ljudi, 
koji su burnim pljeskom pozdravili 
Talijane, kad su izišli na teren Još 
burnije pozdravljeni su naši igrači u 
postavi: Bratulić, Belošević, Rajković, 
Hugl, Gayer, Jazbec, Medarić, šipoš, 
Kodrnja, Petra.k, Kokotović. Iza po- 
zdrava, darova, biranja strana — su- 
dac g. Beranek iz Beča daje znak za 
početak. Publika povlađuje i našima i 
Talijanima. ‘Prvi su goi dali Ta'ijani. 
Naši su u prvom poluvremenu loši. 
Nema povezanosti. Talijani brzi i pre- 
^ cizni u dodavanju. U posljednjim mi- 
nutama naši se trgnu, opsjedaju vra- 
ta protivnika i konačno Petrak izje- 
dnačuje, U drugom poluvremenu naši 
i su sve bolji. Redaju se navale. Apso- 
lutna nadmoć. Svaki čas se očekuje 
gol. I kad bi se najmanje nadali, ne- 
što prije svršetka zabijaju gol Tali- 
jani. Skoro svršetak ove lijepe utak* 
miče, u kojoj su pokazali Talijani, da 
znadu igrati, a naši da im još mnogo 
manjka...! Sudac je bio izvrstan, a 
publika se ponijela u potpunom smi- 
slu rečeno kavalirski. 


Predigre: Policijski— Slavlja (Varaž- 
din) 1:1; Zagreb — Ljubljana 7:4 (bla- 
žena). 

Još dvije pobjede Rome u Jugosla- 
viji, U Beogradu na- Spasovo Roma- 
Jugosiavija 2:1 (Noćna utakmica.) — 
13. V. Roma-BSK 2:1. Dakle tri puta 
po 2:1. 

U Bukureštu 29. IV. igrala je repre- 
zentacija Rumunjske— Jugoslavija. — 
Igra je svršila s rezultatom 2:1 (1:0). 
Nesretno izgubljena utakmica. Gol je 
zabio Kragić. Ovim porazom ispali 
srno u prednatjecanjima za prvenstvo 
svij eta. 

O pokal ZNP-a i BLP-a. 29. IV. BA 

SK — Građanski 1:1: — 3. V. (kao prva 
noćna utakmica 1934.) Concordija — 
HAŠK 2:2. C. premoćna u I., a u H. 
u II. pol. Publike 2.500, koja je bila 
vrlo »aktivna«. Sudac g. Lichtenberg 
slab; — 6. V. BSK — Jugoslavija 6:0. 
— 13. V. Građanski— -HAŠK 2:0. Za- 
služena pobjeda. HAŠK igra drugo 
poluvrijeme i četvrt satat prvoga s de- 
set igrača (bez Hitreca). Golove za- 
bili Aea i -Šiipoš. Posjet 3.000. Sudac 
g. Podupski uz manje pogreške (u I. 
pol.) objektivan. 

Hazena. Brzi bazena turnir na igra- 
lištu Concordije. 29. IV. (2X10 min.) 
Sremac — Građanski 4:3; Concordija — 
Marsonija (Brod) 7:0; Građanski — 
Marsonija 1:1; Concordija — Sremac 
10:1; Concordija-Građanski 4:1; Mar- 
sonija —Sremac 4:1. 

B. S. 



Pučka 

pozornica 

S proslave majiina dana 
u Bjelovaru 

Lijevo: PRIZOR IZ II. ČINA GLUME 
.ŠTO SVAKA MAJKA ŽELI* OD 
KARLE KOLESARIĆ. 

(K. Rozenberg, Z. Hlubocky, G* Kolonić, V. 
Petranović, Z. Canjuga i V. Kareš 



GĐE ANHABZER I KOLONIĆ U I. 
ČINU KOLESARIĆKINE IGRE „ŠTO 
SVAKA MAJKA ŽELI" 

Lijevo : 

PRIZOR IZ III. ČINA KOLESARIĆKINE 
IGRE „ŠTO SVAKA MAJKA ŽELI" 
(M. Jandroković, M. Benedek, Lj. Gregorek, 
N. Gregorić i R. Breko vić) 

Na Majčin dan o. g. izvelo je Hrvat- 
sko katoličko žensko prosvjetno dru- 
štvo u Bjelovaru s velikim uspjehom 
glumu Karle Kolesarić: »Što svaka 
majka želi«. Ovdje iznosimo nekoliko 
slika s te priredbe. 

ŽENE U DIPLOMATSKOJ SLUŽBI 

U Americi je već :prije Roosevel- 
tova dolaska na vlast bila dosta, ja- 
ka borba žena iza .položaje, koji su 
inače dotada bili .najvećim dijelom 
rezervirani za muškarce; U toj bor- 
bi je Rooseveltova žena bila jedan 
od najistaknutijih predvodnika. Čim 
je Roosevelt došao u Bijelu kuću, 
odmah je potpisao jedan spisak, u 
ko-jem su se nalazila imenovanja 
mnogih .sposobnih žena na visoke 
diplomatske položaje. Godinu dana 
nakon toga imenovanja vidjelo se, da 
su se žene poka-zale potpuno dorasle 
za te položaje. 

U Americi su to uistinu bile nove 
reforme, o kojima su i francuski li- 
stovi pisali. S tim u vezi mogli su fran- 
cuski listovi mirne duše upozoriti, ka- 
ko- je u Francuskoj ta reforma već 
davno provedena, samo što nije tim 
povodom bilo tako bučne reklame, s 
kakovom ije popraćena ova Roosevel- 
tova reforma. 

Ako prolazimo francuskim ministar- 
stvima i drugim visokim državnim in- 
stitucijama, opazit ćemo na vrlo od- 
govornim položajima mnoge žene. U 
francuskoj diplomatskoj službi nalazi 
se vrlo veliki broj žena, koje su na- 
mještene u svojstvu tajnika i savjet- 
nika poslanstava. Francuskinje u po- 
litici nijesu mogle doći do- jačeg izra- 
žaja, iaiko je više puta bilo izneseno 
u francusku javnost pitanje prava gla- 
sa francuske žene. Svako dalje ras- 
pravljanje osujetili su francuski poli- 
tičari, kojima je bilo stalo, da žene 
nemaju pravo glasa. Općenito se drži, 
da broj žena na visokim položajima u 
Francuskoj nadmašuje nekoliko sto- 
tina. Potrebno je spomenuti samo tri 


žene, koje se nalaze u francuskoj vi- 
šoj državnoj službi, pa će nam odmah 
biti jasno, zašto su Francuzi stali na 
stanovište, da sposobnim ženama tre- 
ba dati viša i odgovornija mjesta. Ta- 
ko je simpatična Michela Peauteche 
već nekoliko godina odgovorni činov- 
nik francuskog ministarstva vanjskih 
poslova. Ona je jedan od glavnih se- 
kretara toga ministarstva i u više slu- 
čajeva obavlja najdelikatnije poslove. 
Sadašnji francuski ministar vanjskih 
poslova Barthou povjerava joj najteže 
stvari. Isto tako se nalazi u službi u 
francuskom ministarstvu pravde Jo- 
seta Riquebour, poznata pariška žena 
— advokat. Ona zauzima u tom mini- 
starstvu važan položaj stručnog refe- 
renta. Općenito je smatraju najboljim 
ženskim pravnim stručnjakom u cije- 
loj Francuskoj. Gđica Barbasange je 
međutim čuveni ženski financijski 
stručnjak. Ona je toliko uvažena, da 
se nijedna financijska konferencija 
ministarstva financija ne održava, bez 
nje. Njezin savjet traži često i sam 
predsjednik vlade i ministar financija. 

R. T. 

Majka i dijete 

Dijete i toplina. Novorođenčetu tre- 
ba mnogo topline. Ali ipak se često u 
tom pretjeruje, osobito kod dojenčeta 
od nekoliko mjeseci. Liječnici misle, 
da se takvu dojenčetu manje može na- 
škoditi, ako mu prema mišljenju bo- 
jažljive majke bude »prehladno«, nego 
ako ga majka doista drži previše u 
toplom. To osobito, vrijedi u ljetno do- 
ba: tada treba dijete čuvati od preve- 
like topline. Često majke drže dijete 
usred ljeta zatrpano u mekim jastu- 
cima i pod toplim pokrivačem, pa je 




OVRATNICI 

Lijepi ovratnici daju našim 
haljinama, pa i onim naj jedno- 
stavnijim, svježinu proljeća. 
Jednako kao što proljeće po- 
mlađuje prirodu, tako se naše 
toalete pomlađuju koketerijoriL 
ovranika u crepu, organdiu, ge- 
orgettu, tilu, uljepšane vezom, 
volanima i sličnim ukrasnim 
kombinacijama. 

Ne zaboravimo dragocjenu 
važnost, koju ti nježni i korisni 
ovratnici imaju u pogledu ele- 
gancije; međutim treba da ih 
znamo birati. Uzmimo takove 
ovratnike, koji dozvoljavaju 
pranje i glačanje. I pazimo uvi- 
jek, da kod toga sačuvamo svo- 
ju individualnost, da zabereme 
nešto, što će najbolje pristajati 
našem licu. S. T. 


takvu djetetu, kao da je u krušnoj 
peći. Ne valja to. Ljeti treba dijete 
lagano pokrivati i držati u blago ras- 
hlađenoj sobi. Iskustvo je pokazalo, 
da se lako razbole djeca, koju maj- 
ke ljeti drže u toplom sobnom zraku 
i u pretoplim krevetima. Zato liječnici 
kažu, da je osim nevaljala mlijeka za 
dojenčad najveći neprijatelj žega, te 
da zato ljeti mnogo više djece umire 
nego u drugim godišnjim dobima. 

Dr E. N. 

Dobar primjer djeci. Svaka majka 
želi, da joj dijete bude dobro odgo- 
jeno. Mnoge se u tu svrhu zanimaju 
pače i za pedagogiju te nastoje iz 
učenih knjiga naučiti, kako da što bo- 
lje odgoje svoju djecu. A onda se ču- 
de, ako im djeca ipak nisu takva, ka- 
kvu ili žele imati. Zaboravljaju među- 
tim, da je dobar primjer najbolji od- 
gojitelj. Nije dosta neprestano govo- 
riti djetetu: »Sjedi ravno! . . . Jedi po- 
lako! .. . Ne govori s punim ustima!« 
I tako redom. Treba da majka kod 
svake takve opomene ponajprije po- 
misli, da li se i ona sama toga svega 
strogo drži. Dijete je vrlo oštroumno, 
sve opaža i vilo strogo sudi. Zato ne- 
ka majke (a i očevi) najprije misle na 
svoj odgoj, pa će im onda djeca uisti- 
nu biti onakva, kakva žele da budu. 
Pogrešku, koju roditelji opaze na dje- 
tetu, neka najprije potraže na sebi, 
pa neka je uklone kod sebe, a onda će 
biti lako s tom pogreškom i kod dje- 
teta, brzo će je nestati. Tako treba 
odmah početi, pa sve ako su dljeca već 
i odrasla. Nikad nije prekasno. Ono, 
što roditelji ne traže sami od sebe, ne 
mogu tražiti ni od svoje djece. Ma- 
nje neka govore, manje opominju, 
manje razlažu, a mjesto toga više ne- 
ka djeci svijetle vlastitim primjerom. 

M. P. 


Jelovnik 

FRANCUSKA KUHINJA 

što sve možemo učiniti s bijelim so- 
som? Miješaj nešto brašna i malo 
maslaca na vatri, dolijevaj malo po 
malo mlijeka, da zakuha, i miješaj 
tako dugo, dok ne dobiješ gustoću, 
kakovu želiš. 

Kad znaš učiniti ovakav bijeli sos, 
onda možeš pomoću njega dobiti raz- 
na jela, kojima možeš početi ili za- 
vršiti ručak. — Kajgana sa si- 



ISPADANJE 
KOSE 

bolesti kose, tje- 
mena, prhuti, svrbež 
itđ. nestaju sigurno 
i brzo. Kosa opet 
poraste, korjen kose 
ojača upotrebom 

BILJEVNE 
ISCRPINE 
KOPRIVA 

Cij e n a 1 b oči ci 
Din 20;— Proizvađa 
i stavlja u promet stara, god. 1599. osno- 
vana KAP t ° lska LJEKARNA SV. 
MARIJE, Zagreb, Dolac krai Tržnice, 
ljekarnik Vlatko Bartulić 




rom. Učini gusti bijeli sos, dodaj 
s-oli, papra, muštarde £ ribanoga sira. 
Kada se dobro ohladi, pravi iz te ma- 
se kockice, i metni ih na vruću mast. 
— Uštipci sa šunkom ili sa 
ostacima piletine. Dodaj gu- 
stom i dobro začinjenom bijelom so- 
su izrezanu šunku ili piletinu. Kada 
se dobro ohladi, pravi uštipke, ova- 
Ijaj ih u jaje i mrvice i prži na vru- 
ćoj masti. — Nabujak. Ako hoćeš 
da nabujak serviraš prije ručka, mo- 
žeš mu primiješati sira, ribe ili pile- 
tine, ako hoćeš da ga serviraš kao 
kolač, primiješaj čokolade, šećera, 
vanilije i t. d. — Bijelom sosu pri- 
miješaj dodatak, koji želiš, i nekoli- 
ko žutanjaka. Od bjelanjaka napra- 
vi čvrsti snijeg i primiješaj prvoj ma- 
si onaj čas, kad mećeš u peć. Nemoj 
dugo miješati, da ne »padne«. Posu- 
da, u kojoj pečeŠ, mora biti dvaput 
veća od sadržine, da ne ide prijeko, 
kad se nadigne. Pećnica mora biti 
vruća. — Pečenu teletinu ser- 
viraj sa bijelim sosom, kojemu si pri- 
miješala svu mast do pečenke. — 
Pile sa rižom. U zdjelu naslaži 
prženu rižu, oko nje komade pileti- 
ne ili druge živadi, a u sredinu izlij 
bijeli sos, u koji si pomiješala male 
gljivice iz octa ili nešto izrezane šun- 
ke. — Riba sa sosom. Skuhaj 
ribu u vodi, razdijeli je u lijepe ko- 
madiće i slaži u vatrostalnu zdjelu. 
Prelij sa dobro začinjenim bijelim so- 
som, kojemu si dodala soka od limu 
ne. Stavi malo prepeći. — Bijeli 
sos i kolači. Rekli smo već, da 
možemo nabujak praviti i slatko. 
Ali ima i drugih načina, kako mo- 
žemo bijeli sos upotrebiti sa kolači- 
ma. Nabrojit ćemo ih nekoliko: 
Krema od čokolade. Bij eli 
sos lijevaj, malo pomalo u rastaljenu 
čokoladu, dodaj šećera po volji, pu- 
sti da zavrije i izlij odmah u kakvu 
okruglu posudu, na koje dno si met- 
mula malu žličicu hladne vode. Po- 
stavi na hladno mjesto i sutradan is- 
tresi iz oblika. Serviraj ukrašeno 
kremom od vanilije ili tučenom vrh- 
•nj om. — Krema od marona. 


Tkanine za pranje 

i Svilene tkanine 
za ljetne haljine 

Pogledajte prije kupnje 
naš izbor i cijene 


Pomodna kute 



Rađićeva ulica bro / 1 


Pomiješaj bijeli sos sa piieom od 
marona, dodaj žličicu kakvoga likera 
i šečera po volji, stavi u hladno mje- 
sto u kakvom okruglom obliku. Su- 
tradan istresi iz oblika i ukrasi kre- 
mom od čokolade, koju dobiješ, ako 
dva komadića rastaljene čokolade 
miješaš sa malo maslaca i mlijeka. 

Kako vidite, nije loše, što smo na- 
učili raditi bijeli sos! I. M. 

Sa sviju strana 

Razvrgnute zaruke abesinskog prin- 
ca sa nećakinjom japanskog cara. 

Nedavno se bio zaručio abesinski 
princ Araja Ababa sa nećakinjom ja 
panskoga cara. Sada se međutim 
tvrdi, da su te zaruke razvrgnute. L 
japanskim krugovima je ta vijest 
izazvala nezadovoljstvo. 

Sovjetska vlada je pozvala gđu 
Kolontaj u Moskvu. Poznata sovjet- 
ska žena-poslanik u Švedskoj gđa 
Aleksandra Kolontaj, koja je znatno 
utjecala na suvremeno shvaćanje so- 
vjetske žene, pozvana je sa strane 


sovjetske vlade u Moskvu. U Moskvi 
je gđa Kolontaj imala referirati o 
švedsko- ruskim odnosima, s naroči- 
tim obzirom na trgovinu. 

Žena-general vojske spasa. Nedavno 
je ipoznati general vojske spasa Hig- 
gins izjavio, da će se slijedeće jeseni 
potpuno povući u mir. Time postaje 
prazan taj položaj pa se vodstvo 
vojske spasa ovih dana sastaje, da 
izabere novoga generala. S tim u ve- 
zi se pronose glasovi, da će ovo mje- 
sto po svoj prilici zauzeti Eva Booth, 
kćerka osnivača vojske spasa. 


¥ 14 0 0 din a*- a 1. V. — 20. VI. te 
1. IX. — 15. X. stoji Vas dvadesetdnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd. ) analiza mokraće i sve takse 
uračunate. Možete si Vi pretstaviti užitak i 
djelovanje na zdravlje, kupati se u čuvenoj 
Radenskoj kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 

• / fćal# $ates 

U eri oblakodera. A.: »Šta je s to- 
bom, dragi moj! Nekako mi se čini, 
da si snužden?« 

B.: »A kako i ne bih bio? Pomisli: 
ja stanujem u prizemlju, a moja za- 
ručnica sobarica u dvadeset i četvr- 
tom katu. Radim do 10 sati navečer, 
pa se k njoj pješice moram penjati, 
pošto dizalo noću u toj kući ne radi.« 

Tko zna — zna. Učitelj: »Tko 
zna, zašto se sveopće drži, da je pu- 
stinja Sahara bila nekad more?« 

P e t r i c a: »Ja, gospodine učitelju!« 

Učitelj: »Dakle, zašto?« 

P e t r i c a: »Jer crnci u Africi i sa- 
da još nose samo gaćice za kupanje.« 

Na sudu. Sudac (tužitelju): ». . . A 
za zaušnicu plaća optuženi 300 dina- 
ra blagajni za siromake.« 

Tužitelj: »Kome ? Blagaj ni za 
siromake? A molim vas lijepo, da li 
je blagajna za siromake dobila zauš- 
nicu ili sam je dobio ja?...« 

Prirodopis. Profesor: »Što razu- 
mijevamo pod pijevcem?« 

Učenik: »Pod pijevcem razumi- 
jevamo' muža od kokoši.« 

Cigo i konji. Opazio Ciganin, kako 
žandari vode dva lopova, pa ih 
upita: 

»Zašto vas vode — što ste poči- 
nili?« 

».Ništa. Krali smo konje!« odgovo- 
rili su obojica. 

»E, onda vam pravo budi!... Za- 
što se pačate u poslove, što ih ne 
razumijete!« 

Žena i liječnik. Žena: »Recite mi, 
gospodine doktore, zar vi kod lije- 
čenja nikad ne pogriješite?« 

Liječnik: »Priznajem: pogrije- 
šio sam već i dosta znatno. Izliječio 



sam jednom naime silno bogatog čo- 
vjeka. za cigla dva dana.« 

Ženska posla. Prva: »To je zaista 
strašno! Za nepuna tri mjeseca ona 
je izgubila majku, kćerku i muža.« 

Druga: »Još je sva sreća, što joj 
crnima baiš lijepo pristaje!« 

Suvremeni uzdah. »Ah!... Kad bi 
stari grad Ozalj bio velika hrpa ku- 
kuruznih žganaca, a Kupa ispod nje- 
ga mlijeko . . . kakova li bi divna hra- 
na to bila!« 

Neizlječivo. Liječnik neki bio je 
pozvan bolesnoj ruskoj emigrantkinji. 
Došavši k njoj uljudno .je pozdrava: 

»Dobar dan, milostiva gospođo!« 

Bolesnica: »Pardon, gospodine 
doktore!... Ja sam grofica!« 

Lij e č n i k: »Od toga vas ja ža- 
libože ne mogu izliječiti,« odvrati li- 
ječnik mirno i napusti uobraženu bo- 
lesnicu. 

Odala se. Gospođa: »Jeste li, Ja- 
gica, rekli švelji, da me nema kod 
kuće?« 

Jagica: »Jee, rekla sem joj, da 
nema ni vas ni mene dorniov, kajti sem 
joj i ja još dužna!« 

Zabuna. Prvi uznik: »Što je te- 
be dovelo ovamo u zatvor?« 

Drugi uznik: »Ah, to ti je tek 
mala zabuna. Ja sam naime htio noću 
oteti svoju zaručnicu, a u brzini odnio 
sam samo njezine novce!« 

U noći. Redar (kočijašu, koji vozi 
bez svjetiljke): »Zašto nemaiš svjetilj- 
ke na kolima?« 

Kočijaš: »Ne treba mi!« 

Redar: »Kako ne? Svatko je mora 
imati!« 

Kočijaš: »No da, — ali ja je ipak 
ne trebam, pošto je moj konj i onako 
slijep.« 

U brijačnici. Brijač: »Eto! Sada, 
kad sam vas ovako fino izbrijao, iz- 
gledate kao novorođenče!« 

Mušterija: »Što?!?... A kako 
vi to mislite?« 

Brijač: »No, pa zar ste možda 
imali bradu, kad ste se rodili?« 

Učtivost. O n a: »Oprostite, gospo- 
dine, što sam vam stala na nogu!« 

On: »O, molim, ništa, ništa. Izvolite 
samo!« 


Problem broj 20 



Mat u 2 poteza. (Lutgen, Luxenburg) 


Pariški ateller steznika 
š&omš I KOVAČ 

Zagreb, MasaryKova ulica 13 

Izrađuje Princes steznike, trbušne 
pojase , prslučiće po najnovijim pa - 
riškim modeltma iz najboljega pr- 
vorazrednoga materijala. — Veliki 
izbor gotovih steznika i prslučića. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

Tel. 83-60 1.Dežmanal (Prolaz Tušftanac) 


TORBICE 

Puzy-Kovoezi 

u svim veličinama 

TOME Z1 SPISE (UTENTlSE), KOTtHKE, TORBICE 

za dame i sve vrsti kožnate robe 
Sada : 

Nova zgrada Zaklade, 

ugao Ilice i bartma Jelačića. 


DOBRIJAN I MEDVJED 



U kavezu čvrstom 
mrki med-o stoji, 
čika pred njim puši 
i ništ se ne boji. 


Čak je dobri čika 
otvorio vrata; 
stalno će ga zato 
stići lijepa <plata>. 


Eno za njim medo 
po livadi skače, 
čika vitla štapom 
i viče i plače. 


Od straha se ljuta 
u sam kavez skrio, 
i sad stoji tamo, 
gdje je medo bio. 

NA KOLICIMA S MINIJATURNIM 
KOTAČIĆIMA 



PRODAVAČ POVRĆA 
Vozi ga po ulicama i vičući nudi na prodaju 

Desno: PRODAVAČ NEKIH POSLASTICA 


f 


I 

r 



PRODAVAČ VOĆA 
da ulici u Palermu 



„KUPITE KUPITE L U K A“ 
Mali prodavač vuče sam kolica 


i 


1 


i 


V Tvrdoglavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. I 
Vi ste takavl Vi dobro znate, da je Radenska kiselica vanredna za 
piti, za zdravlje dobra r te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se jpošalje cjenik za dobavu kiselice, opširnu brošuru 
o njoj, te kupališni (banjski) prospekt. Sve dobijete badava 1 Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 


Razlika u izgledu istog lica: 



Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICJE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15*—. Novo- 
derma sapun Din 10*—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dola? kraj Tržnice 




DJECA U IGRI 
kraj muzeja u Palermu 




MALA SICILIJANKA 

DJECA NA 
SICILIJI 


MALI PRODAVAČ 
CVIJEĆA 
Lijevo : M O J PRVI 
ZNANAC U PALERMU 
Foto Dr J. Andrić 


ilustrovnn * tiednik „ Obitelj ' izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se placa unaprijed 
nukopisi se ne vtać ju. .Obitelj* izdaje Konzorcij Kuća Dobre Štampe. Za izdavača i uredništvo odgovara Dr Josip Andrić , glavni urednik „ Obitelji “ 
Zagreb , Trenkova 1. Adresa uredništva i uprave „Obitelji*: Zagreb > Trg Kralja Tomislava 21. Telefon 54-17. Ček. roc. pošt . sted. br. 33.536 
, Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2 




Kroz naše 
krajeve 

Desno : 

UBAVO JEZERO NA OTOKU 
MLJETU 

U jezeru je otočić sa starim benediktinskim 
Marijinim samostanom 
Foto Dr B. Oušić 

Dolje: 

HRVATSKE DJEVOJKE U NARODNOJ 
NOŠNJI IZ NOVE GORE U GRADIŠĆU 





PREGLED DOGAĐAJA 

6. s vi b n j a*. — Grčki ministar rata 
Kondilis otputovao u Ankaru u po- 
sjete Kemal-paši. 

7. Ministar Jevtić stigao u Sofiju. 

8. U njemačkom rudniku Buckingenu 
nastala eksplozija, uslijed čega je 
poginulo oko 80 rudara. — Pro- 
nose se glasovi o Kemal-pašinu po- 
sjetu Beogradu. 

9. Doumergue, francuski predsjednik 
vlade, dao -je jednu izjavu, u ko- 
joj se založio za korporativnu 
državu. 

10. Predsjednik konferencije za razo- 
ružanje Henderson bez uspjeha vi- 
jeća u (Parizu s francuskom vla- 
dom te gubi svu nadu u ibilo ka- 
kav uspjeh nastojanja oko razoru- 
žanja. 

11. Tu ki ministar vanjskih posala sti- 
gao u Buikareišt. 

12. Venizeios,. grčki političar, nekada 
jedan od najvažnijih predstavnika 
balkanske politike, ne slaže se 
s politikom Balkanskog Saveza, pa 
je radi sklonosti prema talijanskoj* 
pohtici izgubio mnogo na ugledu 
i u Grčkoj i izvan nje. 


Lijevo: 

BRAT ALFONSO, VRTLAR U KREŠEVU 
Kod fra Grgina vrta 



PROFESOR MARKO VUNIĆ SA 
SVOJOM OBITELJI NA TRGU 
KRALJA TOMISLAVA U ZAGREBU 
Foto Pavao Grubisić 


Lijevo : 

PROFESOR BOGDAN BABIĆ TUMAČI 
SVOJIM UČENICIMA IZ NADBI- 
SKUPSKE GIMNAZIJE U ZAOREBU 
POJEDINOSTI NA ČOVJEČIEM 
KOSTURU 


IklCAttt /^> f> «£•«» 

DOMAĆICE 

kupujte potrebitu sta- 
klarsku i porculan- 
sku robu u staklani 
U. Pj».S A. RIO 
Ilica 5 ZAGRB Ilica 5 


Besplatan pogreb 

možete dobiti, ako se žaČlanite u 
„Posmrtnu ZadrUgu Sv. Josipa* uz 
neznatan mjesečni doprinos. Mislite 
ža vremena na posljednje stvari. 

Posmrtna Zadruga Sv. Josipa 
Nikolićeva 5, 1. Zagreb, Telef. 84-44 


Naslovna slika: Djeca na magarcu . ^ Slika sa Sicilije 



